ΓΡΑΠΤΗ ΕΡΩΤΗΣΗ P-4043/00

υποβολή: Erik Meijer (GUE/NGL) προς την Επιτροπή

(20 Δεκεμβρίου 2000)

Θέμα: Έλεγχος των θηραμάτων στην Ολλανδία

Στην τελική έκθεση για την αποστολή που πραγματοποιήθηκε στην Ολλανδία (από τις 6 έως τις 10 Μαρτίου) η Υπηρεσία Τροφίμων και Κτηνιατρικού Ελέγχου (Food and Veterinary Office) διαπίστωσε, μετά από την αποστολή επιτήρησης στην Ολλανδία, πολλές ελλείψεις ως προς τον έλεγχο των ειδών θηράματος στην χώρα αυτή. Η έκθεση περιλαμβάνει ορισμένες συστάσεις για τη βελτίωση του ελέγχου και της επιτήρησης στην Ολλανδία (βλ. στη σελ. 12 τις συστάσεις που αφορούν μεταξύ άλλων και τις εγγυήσεις για τον έλεγχο του κρέατος πριν από τη διάθεσή του στην αγορά, τον έλεγχο για την παρουσία τριχίνης κλπ.). Από της 10ης Μαρτίου 2000 η Ολλανδία είχε τρεις μήνες για να συμμορφωθεί προς τις διατάξεις που διέπουν τους εν λόγω ελέγχους.

1. Μπορεί η Επιτροπή να ανακοινώσει κατά πόσο η Ολλανδία κατόρθωσε να ανταποκριθεί στις προαναφερθείσες συστάσεις;

2. Στην έκθεση ανακοινώνεται ότι θα πραγματοποιηθεί αποστολή παρακολούθησης πριν από το τέλος του τρέχοντος έτους. Έγινε άραγε η αποστολή αυτή; Εάν ναι, σε ποια συμπεράσματα κατέληξε και πότε θα δημοσιευθούν τα συμπεράσματα αυτά;

3. Θα οδηγήσουν άραγε τα συμπεράσματα αυτά στην ανάληψη δράσης; Εάν ναι, ποια δράση;

4. Εάν η εν λόγω αποστολή δεν έχει πραγματοποιηθεί ακόμη, ποιος είναι ο λόγος, δεδομένου ότι η σοβαρότητα της κατάστασης στην Ολλανδία στον τομέα του ελέγχου των θηραμάτων δικαιολογεί πλήρως τη λήψη αυτού του μέτρου;

5. Ενημερώθηκε άραγε η Επιτροπή για το γεγονός ότι η Ολλανδία δεν φρόντισε ακόμη να τακτοποιήσει την κατάσταση όσον αφορά τον έλεγχο των θηραμάτων; Εάν ναι, αποτελεί αυτό άραγε αφορμή για την Επιτροπή να προβεί επειγόντως σε επανόρθωση της κατάστασης;(1)

6. Συμμερίζεται άραγε η Επιτροπή την άποψη τουπογράφοντος ότι η κατανάλωση κυνηγιού που δεν έχειποστεί επαρκή έλεγχο συνεπάγεται μεγάλο κίνδυνο; Ποια μέτρα προτίθεται η Επιτροπή να λάβει κατά την προσεχή περίοδο, κατά την οποία η κατανάλωση κυνηγιού θα είναι και πάλι μαζική, και ποια μέτρα θα μπορούσαν να ληφθούν βραχυπρόθεσμα για την προστασία της δημόσιαςγείας και των καταναλωτών;;

(1) Βλ. το άρθρο στην εφημερίδα Trouw της 11-12-2000 με τίτλο Het wild is niet altijd even eco (Το κυνήγι δεν είναι πάντοτε τόσο οικολογικό).

Απάντηση του κ. Byrne εξ ονόματος της Επιτροπής

(30 Ιανουαρίου 2001)

Ύστερα από τις επιθεωρήσεις του Γραφείου Τροφίμων και Κτηνιατρικών Θεμάτων (ΓΤΚΘ) στις οποίες αναφέρεται ο κ. βουλευτής, οι αρχές των Κάτω Χωρών απάντησαν αρχικά στις 27 Μαρτίου 2000. Αυτόποδεικνύει ότι ελήφθησαν άμεσα μέτρα για την αντιμετώπιση των ελλείψεων που εντοπίστηκαν. Ακολούθησε λεπτομερής απάντηση στις 4 Απριλίου 2000, που αναφερόταν σε κάθε σύσταση της έκθεσης.

Η Επιτροπή απαντά ως εξής στα συγκεκριμένα ερωτήματα του κ. βουλευτή.

1. Ο συνδυασμός των παραπάνω απαντήσεων των Κάτω Χωρών παρείχε απόλυτα ικανοποιητικές εγγυήσεις όσον αφορά τις ενέργειες που πραγματοποιήθηκαν ή προγραμματίζονται ως ανταπόκριση σε κάθε μία από τις παραπάνω συστάσεις. Επιπλέον,πήρξε άμεση επικοινωνία με τον προϊστάμενο κτηνίατρο των Κάτω Χωρών στις 24 Μαρτίου 2000 για να συζητηθούν οι ενέργειες παρακολούθησης που απαιτούνται από τις αρχές των Κάτω Χωρών.

2.-3. Δεν πραγματοποιήθηκε ακόμα αποστολή παρακολούθησης.

4. Για την κατάρτιση του προγράμματος των αποστολών του Γραφείου Τροφίμων και Κτηνιατρικών Θεμάτων για το δεύτερο εξάμηνο του 2000 χρειάστηκε να καθοριστούν προτεραιότητες για τους ελέγχους και τις επιθεωρήσεις. Δεδομένου ότι οι απαντήσεις των αρχών των Κάτω Χωρών ήταν ικανοποιητικές και τα ευρήματα των αποστολών επιθεώρησης στις Κάτω Χώρες το Μάιο και τον Ιούνιο του 2000 σε σχετικούς τομείς της παραγωγής τροφίμων (προϊόντα επεξεργασίας του κρέατος και παραγωγή χοιρινού κρέατος) ήταν επίσης ικανοποιητικά, θεωρήθηκε ότι η ανάγκη για επείγουσα αποστολή παρακολούθησης για την επιθεώρηση της παραγωγής κρέατος κυνηγιού δεν είχε τόσοψηλή προτεραιότητα όσο είχε κριθεί αρχικά. Αντίθετα, δόθηκε προτεραιότητα π.χ. σε επιθεωρήσεις των ελέγχων για ΣΕΒ. Η κατάσταση παραμένειπό στενή παρακολούθηση και εάν κριθεί απαραίτητο θα ληφθούν περαιτέρω μέτρα προκειμένου να εξασφαλιστούν επαρκή επίπεδα προστασίας τηςγείας των καταναλωτών.

5. Η Επιτροπή δεν ήταν ενήμερη για το γεγονός στο οποίο αναφέρεται ο κ. βουλευτής. Θα επικοινωνήσει αμέσως με τις αρχές των Κάτω Χωρών προκειμένου να διευκρινιστεί το θέμα. Η απόφαση σχετικά με το αν απαιτείται περαιτέρω αποστολή επιθεώρησης θα ληφθεί ανάλογα με το αποτέλεσμα της έρευνας και άλλες επείγουσες προτεραιότητες.

6. Η κοινοτική νομοθεσία περιλαμβάνει λεπτομερείς κανόνες σχετικά με τα πρότυπα που πρέπει να τηρούνται στα κράτη μέλη κατά την επεξεργασία και παραγωγή κρέατος κυνηγιού. Αυτά περιλαμβάνουν ειδικές απαιτήσεις για την επιθεώρηση των σφαγίων και των εντοσθίων, που αποτελούν ένα σημαντικό μέρος των ελέγχων για την ασφάλεια των τροφίμων στον τομέα αυτό. Εάν δεν ικανοποιούνται οι απαιτήσεις της νομοθεσίας αυτήςπάρχει αυξημένος κίνδυνος να μην τηρούνται αυτά τα ελάχιστα πρότυπα. Τα κράτη μέλη είναιπεύθυνα να εξασφαλίζουν τη συμμόρφωση με τους κανόνες αυτούς και γνωρίζουν πολύ καλά τις σχετικέςποχρεώσεις τους. Όπως προαναφέρθηκε θα επικοινωνήσουμε με τις αρχές των Κάτω Χωρών σχετικά με τις εκθέσεις στις οποίες αναφέρεται ο κ. βουλευτής, για να εξασφαλιστεί ότι τηρούνται αποδεκτά πρότυπα.